CELEX: 32004D0681
Language: et
Date: 2004-09-24 00:00:00
Title: 2004/681/EÜ: Nõukogu otsus, 24. september 2004, millega muudetakse otsust 2001/131/EÜ, millega lõpetatakse AKV-EÜ partnerluslepingu artikli 96 kohased konsultatsioonid Haitiga

8.10.2004   
            
            
               ET
            
            
               Euroopa Liidu Teataja
            
            
               L 311/30
            
         
      NÕUKOGU OTSUS,
   24. september 2004,
   millega muudetakse otsust 2001/131/EÜ, millega lõpetatakse AKV-EÜ partnerluslepingu artikli 96 kohased konsultatsioonid Haitiga
   (2004/681/EÜ)
   EUROOPA LIIDU NÕUKOGU,
   võttes arvesse Euroopa Ühenduse asutamislepingut,
   võttes arvesse 23. juunil 2000 Cotonous allakirjutatud partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel (1) (edaspidi “AKV-EÜ partnerlusleping”), eriti selle artiklit 96,
   võttes arvesse nõukogus kokku tulnud liikmesriikide valitsuste esindajate sisekokkulepet AKV-EÜ partnerluslepingu rakendamiseks võetavate meetmete ja järgitavate menetluste kohta, (2) eriti selle artiklit 3,
   võttes arvesse komisjoni ettepanekut,
   ning arvestades järgmist:
   
               (1)
            
            
               Otsuse 2001/131/EÜ (3) põhjal peatatakse AKV-EÜ partnerluslepingu artikli 96 lõike 2 punkti c kohase asjakohase meetmena osaliselt Haitile rahalise abi andmine.
            
         
               (2)
            
            
               Otsus 2003/916/EÜ kaotab kehtivuse 31. detsembril 2004 ja seetõttu tuleks meetmed kuue kuu jooksul uuesti läbi vaadata.
            
         
               (3)
            
            
               12. mail 2004 toimusid komisjoni ja Haiti ajutise peaministri vahel läbirääkimised, mille käigus hinnati ajutise valitsuse poliitilist tegevuskava, sealhulgas valimiste ajakava, seoses demokraatia ja põhiseadusliku korra täieliku taastamisega, võttes nõuetekohaselt arvesse inimõigusi ja põhivabadusi.
            
         
               (4)
            
            
               Haiti ajutine peaminister kinnitas 25. mai 2004. aasta kirjas Haiti ajutise valitsuse erilist pühendumist AKV-EÜ partnerluslepingu artikli 9 oluliste osade järgimisele, eriti mis puudutab inimõiguste olukorda, demokraatia põhimõtteid ja õigusriiki, et taastada riigis täielik demokraatia ja põhiseaduslik kord,
            
         ON TEINUD JÄRGMISE OTSUSE:
   Artikkel 1
   Otsust 2001/131/EÜ muudetakse järgmiselt:
   
               1)
            
            
               artikli 3 teises ja kolmandas lõigus asendatakse kuupäev “31. detsember 2004” kuupäevaga “31. detsember 2005”;
            
         
               2)
            
            
               lisa asendatakse käesoleva otsuse lisaga.
            
         Artikkel 2
   Käesolev otsus avaldatakse Euroopa Liidu Teatajas.
   
      Brüssel, 24. september 2004
      
         
            Nõukogu nimel
         
         
            eesistuja
         
         L. J. BRINKHORST
         
      
   
   
      (1)  EÜT L 317, 15.12.2000, lk 3. Lepingut on muudetud otsusega nr 1/2003 (ELT L 141, 7.6.2003, lk 25).
   
      (2)  EÜT L 317, 15.12.2000, lk 376.
   
      (3)  EÜT L 48, 17.2.2001, lk 31. Otsust on viimati muudetud otsusega 2003/916/EÜ (ELT L 345, 31.12.2003, lk 156).
   
      LISA
      
         
            “LISA
            Austatud …,
            Euroopa Liit omistab suurt tähtsust AKV-EÜ partnerluslepingu artikli 9 sätetele. AKV-EÜ partnerlus on rajatud inimõiguste austamisele ning demokraatia ja õigusriigi põhimõtetele. See on ülalnimetatud lepingu oluline osa ja sellel põhinevad meie suhted.
            Euroopa Liit on selles suhtes teraselt jälginud üleminekuid Haitis, eriti Haiti uue ajutise valitsuse ametisse määramist, mis vannutati ametisse 17. märtsil 2004 pärast Kariibi Ühenduse ja Ameerika Riikide Organisatsiooni plaanil põhinevat ulatuslikku konsultatsiooniprotsessi.
            12. mail 2004 toimusid Brüsselis läbirääkimised Teie ja Euroopa Ühenduste Komisjoni vahel, et uurida ajutise valitsuse poliitilist tegevuskava demokraatia ja põhiseadusliku korra taastamiseks. Euroopa Liit märkis ära Teie võetud kohustusi eelkõige inimõiguste olukorra parandamise, demokraatlike põhimõtete, sealhulgas vabade ja õiglaste valimiste korraldamise, õigusriigi ja hea valitsemistava kehtestamise osas, mida kinnitati Teie 25. mai 2004. aasta kirjas komisjonile. Kõnealused kohustused peaksid viima õigeaegselt Haiti suurema poliitilise stabiilsuseni. Euroopa Liit soovitab ajutisel valitsusel tungivalt muuta need kohustused kiiresti konkreetseteks meetmeteks, et kindlustada demokratiseerumisprotsessi muutumine Haiti poliitilise, majandusliku ja sotsiaalse elu lahutamatuks osaks, tagades sellega AKV-EÜ partnerluslepingu artikli 9 täitmise.
            Seda arvesse võttes vaatas Euroopa Liidu Nõukogu oma 22. detsembri 2003. aasta otsuse uuesti läbi ning otsustas uuesti läbi vaadata AKV-EÜ partnerluslepingu artikli 96 lõike 2 punktis c osutatud asjakohased meetmed järgmiselt:
            
                        1.
                     
                     
                        jätkatakse kaheksanda Euroopa Arengufondi (EAF) raames ülejäänud vahendite ümbersuunamist programmidele, mis toovad otsest kasu Haiti rahvale, tugevdavad kodanikuühiskonda ja erasektorit, toetavad demokratiseerumist ja tugevdavad õigusriigi põhimõtteid ja valimisprotsessi; need võivad sisaldada ka meetmeid, mis ajutises koostööraamistikus on määratletud kui lühiajalise ja keskmise pikkusega prioriteedid, mis on kehtestatud tihedas koostöös ajutise valitsuse, kodanikuühiskonna ja peamiste annetajate (eelkõige institutsiooniline toetus) vahel;
                     
                  
                        2.
                     
                     
                        vahendite eraldamine üheksanda EAF raames tehakse teatavaks käesoleva otsuse avaldamisel Euroopa Liidu Teatajas;
                     
                  
                        3.
                     
                     
                        läbirääkimised üheksanda EAF vahendite programmi koostamiseks algavad siseriikliku eelarvevahendite käsutajaga kohe, et töötada välja riigi strateegiadokument ja riiklik näidisprogramm. Strateegias võetakse arvesse ajutise koostööraamistiku tulemusi;
                     
                  
                        4.
                     
                     
                        vastavalt vajadusele võib üheksanda EAFi riigi strateegiadokumendi ja riikliku näidisprogrammi eelnevaks allakirjutamiseks kasutada B-ümbrikut;
                     
                  
                        5.
                     
                     
                        riikliku näidisprogrammi allakirjutamist plaanitakse pärast riiklikke valimisi, mis austavad Ameerika Riikide Organisatsiooni resolutsiooni 822 ning mis tunnistatakse Haiti pädevate asutuste ja rahvusvahelise üldsuse poolt vabadeks ja õiglasteks. Märgitakse, et riiklike valimiste toimumist oodatakse hiljemalt 2005. aasta keskpaigaks;
                     
                  
                        6.
                     
                     
                        käesolev ei mõjuta toetust regionaalprojektidele, humanitaaralastele meetmetele ja kaubandusalasele koostööle.
                     
                  Kõik ülalnimetatud meetmed vaadatakse regulaarselt vähemalt kuue kuu jooksul uuesti läbi.
            Selleks et koostöö oleks edukas, tuleb tugevdada suutlikkust abi vastuvõtmisel, mis pole hetkel piisav, pannes rõhku heale valitsemistavale ning meetmete väljatöötamisele, mille alusel parandada abi vastuvõtmiseks vajaliku haldussuutlikkust. Kohaldamismeetmed kohandatakse vastavalt Haiti suutlikkusele juhtida oma eelarvet.
            Euroopa Liit jälgib tähelepanelikult demokratiseerumisprotsessi edasist arengut, eelkõige ajutise valitsuse võetud kohustuste täitmist ning edusamme riiklike, kohalike ja presidendi valimiste osas. Liit kinnitab oma valmisolekut jätkata AKV-EÜ partnerluslepingu artikli 8 alusel tihedat poliitilist dialoogi Haiti ajutise valitsusega.
            Palun võtke vastu meie sügav lugupidamine.
            
               
                  Komisjoni nimel
               
               
                  president
               
               
                  Nõukogu nimel
               
               
                  eesistuja”